2015-től dolgozik a közszolgálati médiavállalatnál, az M4 Sport műsoraiban. Itt sporteseményeken stúdió műsorvezetői feladatot lát el, továbbá helyszíni riporter is. Jelen volt a 2016-os férfi vízilabda-Európa-bajnokságon, valamint helyszíni riporterként dolgozott a franciaországi 2016-os labdarúgó-Európa-bajnokságon, ahol a magyar kispad mellől, a szurkolói zónából küldött helyzetjelentéseket a mérkőzések alatt, élőben. A 2018-as labdarúgó-világbajnokság egyik műsorvezetője volt.